**INDOKOLÁS**

**Általános indoklás**

Az Ebesi Alapszolgáltatási Központ és Idősek Otthona működési engedélyezési eljárása várhatóan november hónap első felében lezárul, így az intézmény megkezdheti a működést a bentlakásos idősek otthona szolgáltatás tekintetében.

A személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet 2. § (1) bekezdése értelmében *„A fenntartó a személyes gondoskodás körébe tartozó szociális ellátásért térítési díjat (a továbbiakban: intézményi térítési díj) állapít meg, amelyet az Szt.-ben, e rendeletben, a fenntartó önkormányzatok rendeletében, valamint az Szt. 94/C. §-a, illetve a 2011. január 1-jét megelőzően hatályos 94/B. vagy 94/D. §-a szerinti megállapodásban (a továbbiakban együtt: megállapodás) foglaltak szerint kell megfizetni.”*

Tekintettel arra, hogy a bentlakásos idősek otthona új szolgáltatásként jelenik meg az intézményben, szükséges a vonatkozó helyi rendeletben meghatározni az intézményi térítési díj összegét, amely a személyi térítési díj kiszámításának alapját jelenti. Az intézményi térítési díj összege nem haladhatja meg a szolgáltatási önköltség mértékét.

**Részletes indoklás**

**Az 1. §-hoz**

Átvezeti az alaprendeletben az intézmény megváltozott elnevezését.

**A 2. §-hoz**

Beiktatja az új szolgáltatás tekintetében megállapított intézményi térítési díjakat az alaprendelet mellékletébe.

**A 3. §-hoz**

Hatályba léptető rendelkezést tartalmaz.

**Ebes, 2019. október 31.**

 **Dr. Morvai Gábor s. k.**

 jegyző